./data/phi1020/phi002/phi1020.phi002.perseus-lat2.xml
non habeo diu probandam libellorum istorum temeritatem, cum scias multos ex illis in sinu tuo subito natos et hanc audaciam stili nostri frequenter expaveris, quotiens in illius facundiae tuae penetrali seductus altius litteras intro et in omnes a te studiorum sinus ducor  Securus itaque tertius hic silvarum nostrarum liber ad te mittitur  Habuerat quidem te secundus testem sed hic habet auctorem  Nam primum limen eius Hercules Surrentinus aperit, quem in litore tuo consecratum, statim ut videram, his versibus adoravi  Sequitur libellus, quo splendidissimum et mihi iucundissimum iuvenem, Maecium Celerem, a sacratissimo imperatore missum ad legionem Syriacam, quia sequi non poteram, sic prosecutus sum  Merebatur et Claudi Etrusci mei pietas aliquod ex studiis nostris solacium, cum lugeret veris—quod iam  rarissimum  est—lacrimis senem patrem  Earinus praeterea, Germanici nostri libertus—scis  quamdiu desiderium eius moratus sim  cum petisset ut capillos suos  quos eum geminata pyxide et speculo ad Pergamenum Asclepium mittebat, versibus dedicarem  Summa est egloga  qua mecum secedere Neapolim Claudiam meam exhortor  Hic  si verum dicimus, sermo et quidem securus, ut cum uxore et qui persuadere malit quam placere  Huic praecipue libello favebis  cum scias hanc destinationem quietis meae tibi maxime intendere meque non tam in patriam quam ad te secedere  Vale